Helsingin suojeluskuntatalo

Helsingin suojeluskuntatalo on Helsingin Taka-Töölössä sijaitseva vuonna 1941 valmistunut H-kirjaimen muotoinen rakennus, joka nykyään on pääosin toimistokäytössä.

Rakennuksen on suunnitellut arkkitehti Toivo Jäntti. Rakennus on kaupunkikuvallisesti ja rakennustaiteellisesti arvokas, ja se on suojeltu sr-1-merkinnällä asemakaavassa.

Historia 

Rakennuksen suunnittelu aloitettiin vuonna 1936. Rahoitusvaikeuksien vuoksi rakennustyöt pääsivät käyntiin vasta vuonna 1939. Suojeluskuntataloon saatiin mittava rahalahjoitus Lotta Svärd -järjestöltä. Talo valmistui vuodenvaihteessa 1940–1941. Rakennus ehti olla suojeluskuntatalona vain vajaat neljä vuotta. Talo myytiin jatkosodan jälkeen Urlus-säätiölle, joka omistaa sen edelleen.

Talossa toimi ravintola Motti vuosina 1941–1987, 1997–2007 ja 2011–2012.

Lähteet

Aiheesta muualla 

 Urlus-säätiön sivut

Suojeluskuntatalot
Taka-Töölö
suojeluskuntatalo